Di British Voerjin Ailanz a wah British Uobasii Terichri we de ina di Kiaribiyan Sii, tu di iis a Puoto Riiko. Di ailandem a paat a di Voerjin Ailan aachipelago; di res a ailandem a paat a di Yunaitid Stiet Voerjin Ailanz. Di ailandem kansis a di mien ailan a Taatuola, Voerjin Gaada, Anegiada, ah Yos Van Daik, ah uoba 50 ada likl-likl ailan ah kie. Nobadi no lib pah bout 15 a di ailan. Di bigis ailan, Taatuola, a bout 20 km (bout (12 mail) ah 5 km (bout 3 mail) waid. Di ailandem ab a tuotal papilieshan a bout 22,000, ah bout 18,000 a dem lib pah Taatuola. Ruod Tong, di kiapital, de pah Taatuola.